**HRVATSKI CRVENI KRIŽ Žiro rn:HR2123600001101450415**

**GRADSKO DRUŠTVO Tel: 048/711-700**

**CRVENOG KRIŽA KRIŽEVCI Fax:048/617-898**

**Ulica Franje Račkoga 22 OIB:84708858719**

**48260 Križevci** **gdck.krizevci@gmail.com**

 [**www.gdckkz.hr**](http://www.gdckkz.hr)

**Predmet: Dežurni telefon za pomoć starijim osobama**

Tri Gradska društva Crvenog križa pružaju pomoć starijim i nemoćnim osobama putem dežurnih telefona.

Na području Koprivničko-križevačke županije sva tri gradska društva Crvenog križa – Križevci, Koprivnica i Đurđevac organizirat će pomoć starijim osobama kojima je kretanje ograničeno, koji iz bilo kojih razloga ne mogu dobiti pomoć svojih susjeda ili sugrađana, kao i osobama u samoizolaciji, a koji nemaju nikog drugog tko im može pomoći. Organizirat će se dostava potrebnih lijekova i nužnih prehrambenih i higijenskih namirnica.

Pozivamo i građane da se samoorganiziraju na način da pomognu starijim i bolesnim osobama u svojoj blizini i osobama koje poznaju, poštujući propisane mjere opreza kako ne bi ugrozili ničije zdravlje.

Zaposlenici gradskih društava Crvenog križa te volonteri, koji će dostavljati potrebne lijekove i proizvoda za održavanje zdravlja te nužnih namirnica, bit će propisno označeni oznakama Hrvatskog Crvenog križa.

Sve naše stanovnike molimo da se pridržavaju svih propisanih mjera Nacionalnog stožera civilne zaštite, s posebnom pažnjom odnose prema najugroženijem dijelu stanovništva, starijim osobama. S obzirom na mnogo građana koji su se samoinicijativno uključili u pomoć svojim starijim susjedima u dostavi lijekova i proizvoda za održavanje zdravlja te nužnih namirnica, apeliramo da je u pružanju dobrosusjedske pomoći važno poštivati sljedeće mjere, a njih se pridržavaju zaposlenici i volonteri Crvenog križa:

* Kontaktirajte ih telefonski
* Obilazite starije osobe, ali nemojte nepotrebno ulaziti u kuću/stan
* Pozvonite ili pokucajte na vrata, dozovite osobe van
* Na udaljenosti od barem 2 metra pitajte ih što im je nužno od lijekova, proizvoda za održavanje zdravlja ili nužnih namirnica
* Dostavljene lijekove ili namirnice odložite na mjesta gdje si oni mogu sami uzeti strogo vodeći računa o higijenskim mjerama
* Koristite zaštitnu opremu – maske, rukavice, dezinfekcijska sredstva

**Brojevi dežurnih telefona, od 8 do 20 sati, na koje će se primati zahtjevi za pomoć u dostavi hrane i nabavci lijekova su:**

**Koprivnica 048/642-193**

**Križevci 048/711-700**

**Đurđevac 097/639 1198**

Sukladno uputama Hrvatskog Crvenog križa, donosimo popis osnovnih prehrambenih artikala i higijenskih potrepština nužnih za svakodnevnu prehranu i održavanje higijenskog standarda.

LISTA NAMIRNICA

• Kruh

• Voda

• Mlijeko

• Brašno

• Ulje

• Riža

• Sol

• Tjestenina

• Juha u vrećici

• Riblja konzerva

• Mesna Konzerva, mesni doručak

• Marmelada

LISTA HIGIJENSKIH ARTIKALA

• Sapun za ruke

• Šampon za kosu

• Pasta za zube

• Četkica za zube

Donosimo također i upute za siguran način obilaska i primanja pomoći za starije i nemoćne osobe.

Imajte na umu da se širenje virusa može spriječiti isključivo odgovornim ponašanjem!